Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 761

143. Az e szakasz hatálya alá tartozó értékesítési megállapodások csak akkor tartoznak a versenyjogi szabályok hatálya alá, ha a megállapodást kötõ felek versenytársak. Amennyiben a felek a megállapodás hatálya alá tartozó termékek vagy szolgáltatások tekintetében egyértelmûen nem versenytársak, a megállapodás nem vethet fel a versennyel kapcsolatos horizontális jellegû problémákat. A megállapodás azonban a 81. cikk (1) bekezdésének hatálya alá tartozhat, amennyiben vertikális korlátozásokat, például a passzív eladásokra vonatkozó korlátozásokat, a viszonteladási ár fenntartását stb. tartalmaz. Ez vonatkozik arra az esetre is, ha az értékesítési együttmûködés objektíve szükséges az egyik félnek olyan piacra lépésének lehetõvé tételéhez, amelyre, például a felmerülõ költségek miatt, egyénileg nem tudna belépni. Ennek az elvnek különös alkalmazása az olyan konzorciális megállapodások esete, amelyek az érintett társaságok részére lehetõvé teszik elfogadható pályázati ajánlat benyújtását olyan projektek tekintetében, amelyeket egyénileg nem volnának képesek teljesíteni vagy arra ajánlatot tenni. Mivel ennek következtében ezek a társaságok a pályázat tekintetében nem potenciális versenytársak, a versenyt nem korlátozzák. 5.3.1.2. A csaknem mindig a 81. cikk (1) bekezdésének hatálya alá tartozó megállapodások

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes